МахIмудил хвел гьечIел асаразе ва гьесул гIумруялъе къимат кьолаго, Ч. Юсуповалъ гьебго тIехьалда хъвалеб буго: «МахIмудил батIияб мацIалъул маданияталде вуссин кидаго букIана творческияб, пикруялъул рахъалъ гъваридаб», - ан. Гьеб пикруялда тIад рекъолаго, абизе ккела, ЦIадаса ХIамзатица кигIанго магIнаялъул рахъалъ данде кколареблъун, яги къваригIел гьечIого хIалтIизарулеллъун таниги, МахIмудил кучIдузулъ ругел гIараб рагIабаз гьесул асаразул мацI бечед гьабунин, шагIирасул лъаялъул гIорхъаби гIатIидал рукIиналъе нугIлъи гьбулилан.